《寄河中王专推官兼呈知府孙学士》
宋代·魏野

风流官职称红莲，花发多同太守筵。
绿醑十分倾玉斝，清商一部列金钿。
池塘闲咏陪灵运，楼阁时登异仲宣。
更想清明倚公暇，栖岩万固到应偏。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。